REGINO MAS, ARTISTE FALLER / J.Morales | Accio Nacionalista Valenciana\nREGINO MAS, ARTISTE FALLER / J.Morales\nAparentment ya hi ha un acort per a que les falles se tornen a plantar en Valencia entre l’u i el cinc de setembre, en les degudes cauteles. Si en el mon dels artistes fallers s’ha de destacar un nom est es, sense dubte, Regino Mas. No vullc dir que els demes no siguen grans artistes, pero es que est home, com anem a vore, a banda de plantar grans monuments, aportà idees que han revalorisat el mon de les falles i al gremi d'artistes fallers.\nRegino Mas vingue al mon en Benifayo el 25 d'abril de 1899.\nSon pare era pintor mural i Regino des de chiquet intentava secundar a son pare. Sent encara chiquet la seua familia se trasllada a Valencia en busca de millors perspectives, i des de jovenet s'inicia en el mon de l'art com a deprenent d'escenografia de teatre, en el decorador Tadeu Villalba i l'escenograf Ramón Andreu. Sap que ha de deprendre molt i el millor dels camins es iniciar estudis de dibuix en l'Academia Sant Carles de Valencia.\nPerfecciona la seua formacio en el taller d'Enric Guillot; ahi es a on s'inicia en el mon de les falles. En 1918 se decidix a plantar en solitari la seua primera falla en la plaça del mercat de Valencia i passats dos anys, en 1920, es ya un artiste faller consagrat. En 1928 planta la primera falla de Gandia. En 1930 es ya reconegut com a un gran artiste faller. En 1932 junt en uns atres artistes fallers procedents, com ell, del Circul de Belles Arts, funden l'associacio d'artistes fallers “Accio d’Art”, aixina la denominaren, Regino Mas es el president.\nEn 1934 en un concurs d'idees propost per l'Ajuntament, presentà el “Indult del foc”, era l'actual “Ninot Indultat”. Fon aprovat i se converti en tradicional. Es l'orige de l'actual Museu Faller.\nEn 1936 esclata la guerra civil i Regino Mas, que era membre de l'Aliança d'Intelectuals, participa junt a uns atres artistes fallers en la construccio de quatre falles antifascistes. Estes estaven subvencionades pel Ministeri d'Instruccio Publica en 40.000 pessetes de l'epoca, pero no es plantaren en el carrer, sino en una exposicio en la Llonja.\nExpo del ninot de les falles antifascistes en la Llonja\nEstos actes i l'haver firmat junt en el lliterat Francesc Almela i Vives en un numero de la revista “Nova Cultura”, un articul en el que abdos feen una dura critica del Moviment Nacional i dels seus dirigents, li portarien, en terminar la guerra, a ser represaliat. Es jujat pels fets anteriors per un Consell de Guerra i condenat a sis mesos i un dia de preso. Passa una etapa dificil en la seua vida, pero Regino era un home de caracter resolutiu i supera les circumstancies adverses, i es llavors quan apareix l'etapa mes prolifica de la seua vida d'artiste faller, mampren la seua activitat, planta varies falles i conseguix diversos premis.\nEl seu prestigi va en aument i decidix refundar l'anterior Associacio d'Art Popular en el gremi d'Artistes Fallers, es en eixe temps quan dissenya l'emblema del “Bunyol d'Or”, sent ell l'assessor artistic. Les seues falles son monumentals, i en elles se combinen perfectament la bellea artistica, l'ingeni, la satira i l'art.\nA partir de 1944 les seues millors falles de la seccio especial se planten en la Plaça del Mercat Central i en 1949 porta a l’hora les de Convent Jerusalem i Matematic Marçal, de la Seccio 1ª, fins a 1955.\nEixe any rep una proposta de Republica Dominicana per a que construixca pabellons i carrosses artistiques, decidix mamprendre una nova epoca en la seua carrera i accepta la proposta, estara dos anys llunt de la seua terra.\nPero Regino, com no podia ser d'una atra manera, enyorava a la seua volguda Valencia i retorna al seu taller de Benicalap, alli construirà la seua ultima falla per a Matematic Marçal, el tema “Sobre rodes”, una critica als problemes de trafic. Continua realisant treballs importants en la decoracio.\nFalles antifascistes fetes per Mas en la revista "Nova Cultura"\nPer aquells anys el productor de Hollywood, Samuel Bronston decidix vindre a la peninsula per a realisar les seues dos superproduccions: “55 dies en Pekin” i “La caiguda de l'Imperi romà”. Algu li comenta els treballs artistics del valencià, observa les seues obres i decidix contractar-li per a la decoracio de les seues dos pelicules, estes se feren en 1963 i 1964.\nEn acabar estos treballs es novament requerit en el continent america, esta volta en EEUU, concretament en Nova Orleans, per a realisar varies carrosses. En acabant torna a Europa, per a posar-se al servici dels carnistoltesos d'Estoril i Niza. En 1967 rep la comanda de Madrit per a modelar i confeccionar, els jagants i nanos de les festes de sant Isidre.\nEncara que en estos ultims anys deixà de plantar falles, colaborà i auxilià als seus discipuls i sobre tot en el gran proyecte que tingue en el cap durant anys, la Ciutat de l'Artiste Faller, en naus i tallers per al colectiu d'artistes.\nEl seu final fon tragic, el 20 de Maig de 1968, en el seu taller de Benicalap, pati una caiguda des d'una bastida i com a conseqüencia de les greus ferides falli als deu dies, era el 30 de Maig de 1968.\nHui com a ultim llegat d'este gran artiste podem admirar en el Museu Faller els seus cinc “ninots” indultats per votacio popular.\nEst artiste no deixà de treballar fins a la seua ultima hora. Tenia 69 anys.\nImagens: socdalcasser.wordpress.com, Valencia en blanco y negro, festesdevalencia.com, todocoleccion.com, marionetarium de Herta Frankel.


28 de febrer al 2 de març\nDijous 28 de febrer a les 20:00\nDivendres 1 de març a les 20:00\nDissabte 2 de març a les 20:00\nIdea, creació i interpretació: Olga Onrubia\nAcompanyament artístic: Esperanza López (etapa a Espanya) i Valerio Scamuffa (etapa a Suïssa)\nDisseny de llums: Alex Aviñoa\nAcompanyament de producció: elclimamola\nCreació música: Jose Rosales\nCoproducció: Antic Teatre. Espai de Creació (Barcelona)\nResidència a Arsenic – Centre d’art scénique contemporain (Lausanne)\nProjecte amb residència de creació a La Fundición\nEspectacle en residència al Teatre Principal de Terrassa\nQuines són les meves estratègies per creure’m viva i satisfeta? Tot està bé? Es tracta d’això, no? De què tot estigui bé. Que tots estiguem bé. Sempre. Com conciliar llavors la necessitat de control i les catàstrofes? Com sentir-nos segurs i alhora oberts a la incertesa? Com preparar-se per al pitjor i viure en pau alhora?\nTot és tan impredictible que no hi caben teories. I tinc la sensació que viure esdevé un: “campi qui pugui!”\nLa malaptesa humana exposada en l’intent inútil de controlar les nostres pròpies vides. La recerca de sentit. Obrir-se al misteri és massa inconcret. I si … I si … Necessitem un context. Uns límits. Unes parets que ajudin a contenir el dolor de la incertesa. Es tracta de no patir. Que no faci mal. Es tracta no mostrar-se massa. Es tracta de dissimular. Es tracta de sobreviure. Es tracta de tenir la nevera plena i diners de reserva pel que pugui passar. Per sort sempre hi haurà algú que pateix més que nosaltres. Això ens consola. I mentrestant fingim que vivim. Fingim que no patim. Fingim que tot està bé. Tant absurd com humà.\n“Ay ay ay” parla de la vulnerabilitat, de les estratègies que utilitzem per protegir-nos. Parla de la por a viure.\nOlga Onrubia (Barcelona, 1977). L’any 2006 em graduo a l’Institut del Teatre de Terrassa. El darrer any de formació entro en contacte amb el director i creador Oskar Gómez Mata. Quedo completament captivada per la seva feina i a partir d’aquí augmenta el meu interès per la creació contemporània.\nEl 2008 començo a treballar amb el director Oskar Gómez Mata a la seva companyia L’Alakran instal·lada a Ginebra, Suïssa. Participo a Kairos, sísifos y zombies (2008-2015) i Estoy en misa, vuelvo enseguida (2010-2013). Fem gira durant anys per Suïssa, Espanya, Portugal, França, Itàlia i Sud-amèrica, on actuem a festivals internacionals com el festival d’Avignon (França), Festival IETM – Zurich (Suiza), Centro Pompidou/Beaubourg – Paris (França)…\nLa meva feina amb Alakran marca definitivament la meva concepció del teatre com art viu, present i agitador. L’any 2016 començo a treballar amb la Compagnie LaScam de Lausanne, Suïssa, amb la qual col·laboro actualment i amb la qual he participat en les creacions Il le faut, je le veux (febrer 2017) i Zang boum tuut (novembre 2018).


On the Way Hostel, Hostal a Palermo · HostelsClub\nOn the Way Hostel, Hostal a Palermo\nVia Montesanto 50, Palermo, Itàlia\nSobre On the Way Hostel\nEn el camí de l'alberg situat a prop de totes les estacions de transport públic, a prop dels millors llocs i monuments de la ciutat i llocs d'oci nocturn, som barats i oferim als clients un confort i un esmorzar de qualitat amb productes casolans, el nostre personal està educat i servit.\n'On The Way Hostel' és gestionat per l'associació de turisme cultural 'Live Palermo'. Està situat en un edifici del segle XIX al centre històric dinàmic de Palerm, a només 5 minuts a peu de l'estació central de trens i autobusos. Els llocs d'interès turístic, els bars populars i el famós carrer tamb\nEl nostre alberg ofereix als seus clients tres dormitoris amb bany propi amb dutxa / banyera (dos dormitoris de llit llitera i un dormitori femení), oferim també quatre habitacions privades (tres dobles i una triple / habitació familiar) a la casa d'hostes pocs minuts de l'alberg , amb banys compartits, cuina i internet Wi-Fi gratuït a totes les zones.\nL'alberg està situat en un edifici del segle XIX al dinàmic centre històric de Palerm, a només 5 minuts a peu de l'estació central de trens i autobusos.\nEls llocs d'interès turístic, els pubs populars i el famós menjar al carrer.\nLes ubicacions estan a la volta de la cantonada.\nPer als nostres clients, hem creat una zona relaxant on podeu veure la televisió, llegir un llibre (intercanvi de llibres) escoltar música a la cantonada (auriculars Wi-Fi) o navegar per Internet (utilitzant la nostra tauleta).\nTambé us oferim Wi-Fi gratuït a totes les habitacions, cuina totalment equipada, esmorzar / dinar, servei de bugaderia i lloguer de bicicletes.\nAire condicionat private rooms (FREE), dorms (With extra cost)


Quan és veritablement Pasqua de Resurrecció aquest any 2019?. Notícies agricultura biodinàmica, Assessorament i formació. Preparats biodinàmics | DREISKEL\nQuan és veritablement Pasqua de Resurrecció aquest any 2019?. Noticies agricultura biodinàmica, Assessorament i formació. Preparats biodinàmics, productes biodinàmics\n> Quan és veritablement Pasqua de Resurrecció aquest any 2019?\nTant la Pasqua de Resurrecció com Pentecosta, són dues festes variables amb la data, cada any, depèn de la situació del cosmos.\nL'església aquest any ha decidit passar-la a la següent Lluna Plena d'Abril, del 18 al 21, això implica que també són afectades per aquest canvi les dates de l'Ascensió i del Diumenge de Pentecosta que aquest any l'església ha fixat el 30 de maig l'Ascensió i el 9 de juny Pentecosta. Però segons càlculs L'Ascensió seria el 2 de Maig i el dia 12 de maig Pentecosta.\nUna conferència de Rudolf Steiner de la Pasqua del 23 de març de 1913, llavors l'Equinocci de Primavera va ser el divendres 21 a les 6:24 h i la Lluna Plena de dissabte, 22 a les 10:55 h\nNo obstant això, aquest any, l'equinocci astronòmic es produirà a les 22.00 hores UTC del dia 20 de Març. La lluna plena es produirà 4 hores després. Per tant el veritable diumenge de Pasqua és el 24 de març de 2019 i en conseqüència, el veritable Pentecosta aquest any és el diumenge 12 de maig del 2019.\nSegons càlculs astronòmics la Setmana Santa a 2019 hauria de celebrar-se del 21 de març dijous Sant al 24 de març Pasqua, això és així perquè el Sol passa per l'Equinocci de Primavera el dia 20 a les 23: 10 h i la primera Lluna Plena després de l'Equinocci és unes 4 hores més tard el dia 21 a les 2:30 h.\nPodeu llegir més informació en el següent enllaç.


Codi: 101207 Crèdits: 6\n2500894 Turisme FB 1 1\n1. Proporcionar a l'estudiant habilitats comunicatives i d'estudi fonamental per al seu aprenentatge, investigació i pràctica.\n2. Millorar l'alfabetització informàtica dels estudiants, la seva comprensió bàsica dels sistemes operatius i un coneixement pràctic del programari comunament utilitzat en entorns acadèmics i professionals.\n3. Proporcionar eines per a un ús eficient dels recursos en línia.\n4. Desenvolupar criteris per organitzar i presentar diferents tipus de treballs en entorns acadèmics i professionals.\n5. Apreneu a organitzar la informació de manera eficient en les formes de contorns, gràfics, etc. mitjançant un programari adequat.\n6. Desenvolupar habilitats per presentar idees de manera eficaç i eficient\nDemostrar que comprèn la relació i l'impacte dels sistemes d'informació en els processos de gestió empresarial.\na. De l'escola secundària a la universitat: canvi de demandes i habilitats\nb. Expectatives sobre treballs escrits a la universitat\nc. Fer investigacions reeixides\nd. Avaluar fonts i gestionar la informació\n2. Ús d'Internet per a propòsits acadèmics\na. Eines de recerca en línia\nb. Gestió bibliogràfica\nc. Gestió i emmagatzematge d'arxius\nd. Xarxes socials i intercanvi de coneixements\n3. Introducció als sistemes operatius\na. Definicions bàsiques\nb. Windows i altres sistemes operatius\nc. Aplicacions de Windows\nd. Suite d’oficines basades en web\n4. Treballs escrits i processadors de text\na. Com realitzar i presentar una obra escrita\nb. Treballar amb MS Word (creació i edició de documents, formats, edició i inserció d'elements, eines, taules, enviaments, cites i referències).\n5. Treballar amb dades i fulls de càlcul\na. Emmagatzemar, organitzar i treballar amb dades\nb. Treballar amb MS Excel (conceptes bàsics, creació de fulls de càlcul, creació de gràfics i gràfics, funcions i fórmules)\n6. Presentacions acadèmiques i professionals\na. Dissenyar i presentar una presentació eficaç\nb. Treballar amb MS PowerPoint (crear diapositives i introduir objectes de text, treballar amb altres objectes en diapositives, gràfics SmartArt, imatges i ClipArt, la presentació de diapositives, edició del disseny de plantilles de diapositives)\nDurant les classes teòriques, els conceptes s'explicaran primer d'una manera teòrica i es mostraran exemplificats amb aplicacions pràctiques. Algunes sessions requeriran la participació dels estudiants per resoldre problemes.\nDurant aquestes sessions, es revisaran els temes tractats a cada lliçó a través d'exercicis, projectes en grup i proves individuals que es duran a terme al llarg del curs. Els estudiants rebran orientació del professor en la realització d’un projecte de recerca d’informació i gestió de referències i habilitats informàtiques. S'utilitzarà programari especialitzat durant totes les sessions pràctiques.\nCada estudiant hauria de gestionar el seu temps per estudiar i resoldre els problemes proposats, a més de treballar en un projecte de recerca amb informació i dades del sector turístic que es presentaran al final del curs.\nPresentació en públic 3 0,12 2, 4, 6\nSessions teòriques i pràctiques amb suport informàtic; participació activa a classe 43 1,72 1, 2, 4, 5\nTutoria 20 0,8 2, 4, 5\nSessions d'estudi individual i pràctica 30 1,2 1, 2, 3, 5\nPer seguir l'avaluació contínua, és obligatori assistir almenys al 70% de les sessions de classe. Aquest tipus d’avaluació consisteix en:\na) Diverses tasques de laboratori i tasques durant la classe per avaluar el vostre progrés. Tots els exercicis proposats a classe s'han de presentar dins dels terminis establerts a través del Campus interactiu. Cada assignació tindrà un valor de 10 punts. Si no envieu la tasca es produiran zero punts. Les tasques posteriors comportaran la deducció automàtica de 2 punts. La puntuació mitjana de totes aquestes tasques representa el 50% de la nota final. Es proporcionarà més informació sobre els treballs després del començament de la classe.\nb) Un projecte final que utilitzi informació i dades del sector turístic en què l’estudiant utilitzi les habilitats d’investigació i practicarà com presentar un treball escrit escrit. Aquest projecte suposarà el 20% de la nota final.\nb) Dues proves individuals basades en teoria i exercicis, que valdran el 30% de la nota final.\nEls estudiants que no tinguin avaluació continuada, seran avaluats per la segona opció (avaluació única) i no es tindran en compte les qualificacions obtingudes.\nDesenvolupar un projecte bàsic de recerca (buscar informació, desenvolupar una hipòtesis, escriure un informe i preparar una presentació) 20% 20 0,8 1, 2, 3, 4, 5, 6\nExercicis individuals 50% 30 1,2 1, 2, 5\nExàmens individuals 30% 4 0,16 1, 2, 3, 4, 5\nCottrell, S. (2003) The Study Skills Handbook. 2nd ed. Basingstoke: Palgrave Macmillan. [4a ed. publicat 2013]\nLiengme, B. V., & Ellert, D. J. (2009). A Guide to Microsoft Excel 2007 for Scientists and Engineers. Amsterdam; Boston, Academic Press/Elsevier. (Recurs online a la Biblioteca UAB).


Arrenca amb els humoristes sirians Ahmad i Mohamad Malas el cicle de conferències ‘BornHumor, humor en temps difícils’ al Born Centre Cultural (7 de novembre) | CATACULTURAL\nArrenca amb els humoristes sirians Ahmad i Mohamad Malas el cicle de conferències ‘BornHumor, humor en temps difícils’ al Born Centre Cultural (7 de novembre)\n4 noviembre, 2013 TeatreCatacultural\nArrenca amb els humoristes sirians Ahmad i Mohamad Malas el cicle de conferències ‘BornHumor, humor en temps difícils’ al Born Centre Cultural\nEl cicle BornHumor s’inaugurarà del 7 de novembre al Born Centre Cultural amb el germans Ahmad i Mohamad Malas, actors i dramaturgs sirians a l’exili pel fet de desafiar el règim des dels escenaris. Considerats «artistes revolucionaris», la seva obra va cobrar especial rellevància durant la Primavera Àrab i els dramàtics esdeveniments posteriors que van sacsejar el poble de Síria.\nEls Germans Malas arrenquen aquest cicle de conferències coordinat per Manel Lucas en el marc d’activitats del Tricentenari i que té el seu origen en la troballa de les cançons satíriques que els assetjats del 1714 entonaven com a eina de resistència i subversió, i que ha inspirat l’anàlisi de situacions comparables –dictadures, guerres– i el seu reflex en el terreny de l’humor.\nAl llarg de diverses sessions reconeguts professionals de l’humor que han utilitzat la sàtira per combatre la injustícia i l’autoritarisme a Síria, Xile, Espanya i Euskadi compartiran la seva experiència amb el públic català i els descobriran el valor de la ironia en temps difícils.\nEls noms de l’humor\nLa segona sessió del BornHumor (21 de novembre), anirà a càrrec d’Antonio Fraguas, «Forges», un dels humoristes gràfics més importants de l’Estat espanyol. «Forges» va avançar-se a sociòlegs i historiadors quan, l’any 1977, va analitzar el franquisme a Los Forrenta años, una obra que, amb rigor i humor, esgranava un règim encara intocable malgrat la mort del dictador.\nEl 12 de desembre, els xilens Sergio Marras (periodista) i Guillermo Bastías, «Guillo» (dibuixant satíric), protagonitzaran la tercera sessió del BornHumor. Companys a la revista política APSI (Agencia Publicitaria de Servicios Informativos), un dels primers mitjans de comunicació d’oposició al règim militar d’Augusto Pinochet, Malas i «Guillo» glossaran la seva experiència en aquesta publicació, sotmesa permanentment a pressions i represàlies, i que fins i tot va dur Marras a la presó per una portada controvertida sobre el dictador.\nTancarà el cicle BornHumor (19 de desembre) Javier García de Vicuña, director d’un clàssic de l’humor a ETB, el programa ¡Vaya semanita!. Amb desimboltura i insolència, rient-se de tota mena d’assumptes i tabús sobre el País Basc, ¡Vaya semanita! va iniciar les seves emissions l’any 2003, i va deixar clar que no hi ha cap tema que no pugui abordar-se des de la ironia.\nLes quatre conferències del BornHumor demostren que, bé sigui des del teatre, la premsa o qualsevol altre mitjà de comunicació, l’humor és un excel·lent instrument per analitzar la realitat i també per assenyalar les injustícies i denunciar els abusos de poder.\nBorn Humor és un projecte de Minoria Absoluta amb la col·laboració de l’Ajuntament de\nBarcelona i Born Centre Cultural.\nCada conferència té un preu de 3€. Les entrades es poden comprar per internet a http://elborncentrecultural.bcn.cat/ca/node/295 o a les taquilles del Born Centre Cultural.\n← La Perla 29 acull… BOLXEVICS, Cia. Solitària (durant tots els caps de setmana de novembre)\tEl nuevo Born Centre Cultural se ilumina de arte ( 6 de noviembre) →


22/10/2020 - 14.13 Actualitzat 23/10/2020 - 10.51\nUn docent fent els exàmens d'anteriors oposicions\nLa pandèmia ha obligat a ajornar la segona fase de les oposicions a professors de secundària. Es tracta de la prova pràctica que s'havia de fer aquest octubre.\nEducació ha assegurat que s'intentarà fer abans de final d'any, i que és una decisió presa per reduir la mobilitat en aquests moments en què la incidència de la Covid és alta i estan vigents diverses restriccions.\nLa decisió afecta uns 16.000 docents que aspiren a una de les 5.000 places de professor de secundària, per a les escoles oficials d'idiomes o per als ensenyaments d'arts plàstiques i disseny.\nEl sindicat Intersindical-CSC explica, en un comunicat, que Educació els ha informat que està elaborant un pla de seguretat per a la realització d'aquesta segona prova durant la crisi sanitària causada per la pandèmia, que la setmana que ve traslladaran als sindicats.\nA banda d'establir mesures de prevenció contra la Covid-19, el pla d'Educació també podria passar per la flexibilització d'aquesta segona prova.\nPel que fa a les dates concretes, el mes d'octubre queda descartat, perquè la convocatòria no es faria fins que deixessin d'estar vigents les actuals restriccions decretades per mirar de frenar el coronavirus.\nA partir d'aquí, explica el sindicat, Educació es compromet a avisar amb una setmana d'antelació, almenys.


Els deures d'estiu del curs 2015-2016 ja estan penjats a la web. Recordeu que aquells alumnes amb alguna matèria suspesa heu de fer els deures d'estiu corresponents i fer l'entrega el dijous 1 de setembre a les 12 hores a recepció. En el cas de matèries amb suficient es tracta d'un seguit de recomanacions que haureu d'entregar el primer dia de classe. També hi han recomanacions de lectura per tots vosaltres.\nAquí us deixem l'enllaç als deures, però recordeu que al llarg de tot l'estiu trobareu un accés als deures a la columna de la dreta de la web de l'escola.


Recordo que jo també vaig pujar els 186 esglaons de granit que portaven de la pedrera al camp, d’això ja en fa més de vint-i-cinc anys. Era un matí d’estiu, probablement d’agost i a Àustria el temps era benigne. Els camps mostraven tots els tons del verd a ambdós costats del Danubi i els pobles mandrejaven vora les seves aigües de color turquesa. Europa té aquestes coses, la història aviat es difumina entre la bonior del paisatge.\nPerò el camp de concentració i d’extermini de Mauthausen-Gusen encara es manté ert, físicament i en la memòria del continent. Gairebé tots els pobles de Catalunya tenen el nom d’algun dels seus veïns entre les llargues llistes dels deportats que hi van sucumbir. Tots ells van haver de portar a la màniga de la camisa el triangle blau dels apàtrides i van morir amb el convenciment d’haver-ho perdut tot.\nSetanta anys després de l’alliberament del camp –d’aquest i de molts altres– per les forces aliades, encara és una cicatriu que tiba en la consciència de la raça humana i està bé que així sigui. No hem d’oblidar els botxins, però tampoc els que van girar la mirada cap un altre costat. El mal no és aliè a nosaltres, el mal es manifesta perquè nosaltres ho permetem, aquesta és la lliçó que n’hem d’extreure.\nD’aquella meva visita a Mauthausen encara em queda el soroll somort dels meus passos per un dels barracons, la tètrica visió dels forns crematoris i també aquella mena de silenci en les mirades. Vaig posar-me una petita pedra a la butxaca i a la sortida, en un llibre de signatures, tot recordant el meu gironí origen, hi vaig inscriure les paraules del nostre Carles Rahola: «Que no torni a aixecar-se el patíbul en el clos august de la nostra estimada Girona, ni en qualsevol altre indret del món».


Treure una dent de llet a casa - Sóc mare!, 2020\nTreure una dent de llet a casa\nEls pares de nens petits presten poca atenció a les dents de la llet, de totes maneres cauran. Mentrestant, les primeres dents tenen una funció important en la formació del sistema esquelètic de les mandíbules i els músculs. Qualsevol problema amb ells causa malalties del tracte gastrointestinal, ja que el seu paper principal és aixafar i mastegar aliments.\nTambé tenen un paper important en el desenvolupament de la parla: es produeixen defectes en la pronunciació dels sons si no hi ha prou incisius per l'edat requerida. Aquests defectes es solucionen de per vida.\nPer tant, totes les infeccions de la cavitat oral, tots els problemes, s'han de tractar a temps. Tant si és necessari treure les dents de la llet com si cal fer mesures terapèutiques, el metge decideix en funció del grau de dany.\nTreure una dent de llet per si mateix\nL'extracció de dents de llet de vegades s'ha de dur a terme amb antelació, és a dir, quan queda un any o més abans del seu canvi oficial . En aquest cas, els pares han de tenir cura de les pròtesis dentals: plaques extraïbles que ajuden l’aparell mastegador a fer-ne front a la seva funció.\nSi no es fa això, en el futur, la fila arrel creixerà desigualment, es pot formar una mossegada irregular.\nPerò encara heu de resoldre el problema de com treure les dents de la llet sense dolor en les situacions següents:\ndestrucció de la polpa per càries;\nformació de quists a les arrels o fístula a les genives;\npulpitis severa o periodontitis;\nla dent nova creix, però la vella encara es manté;\nha començat el canvi de dents, però l’arrel de la llet no s’absorbeix.\nHi ha motius addicionals per treure les dents de llet correctament.\nQuan trontollen, hi ha molèsties a la boca. El nen s’arrossega constantment a la boca per sacsejar-lo i hi ha risc d’infecció: tord o estomatitis. A més, s’ha d’eliminar de manera precoç en cas de lesió, esclat de la superfície de la dent o trencament.\nSi el cas és crític, no podeu prescindir d’un dentista.\nExtracció d'una dent de llet per si mateix\n40-60 minuts abans de la cirurgia, cal alimentar el nen. Cal tenir en compte que després de retirar-lo no es podrà menjar durant almenys 2 hores. Després de menjar, cal rentar-se les dents i esbandir-se la boca. Com a antisèptic, s’utilitza una solució: en aigua bullida - 25 ml, afegiu sal marina - 1 cullerada i iode - 4 gotes.\nPodeu reduir la sensibilitat al dolor amb una barreja d’analginum triturat amb llet; fregueu-ne les genives,perquè el bebè no es faci mal, ni faci córrer un cub de gel preparat per endavant sobre les genives.\nCom treure una dent de nadó sense dolor?\nAleshores, el cos de les dents es lliga acuradament amb un fil fort - seda o amb una inserció metàl·lica. El fil s’enrotlla diverses vegades per evitar que rellisqui.\nTan bon punt el fil estigui assegurat, estireu-lo fort cap amunt.\nSi apareix una gota de sang, poseu una bola de cotó amarada amb un antisèptic al forat.\nSi el procediment es realitza correctament, el nen no experimentarà sensacions doloroses.\nCom es pot treure ràpidament una dent de llet, si cal, i no queda fluixa?\nL’anestèsia és obligatòria: el mètode amb analgin es descriu més amunt.\nA continuació, van tallar un tros de gasa neta, van intentar afluixar la dent i prémer-la fortament amb un dit.\nDesprés el treuen, agafant-lo fortament amb dos dits, en un sol pas, o utilitzen un fil, actuant d'acord amb l'algoritme ja donat.\nNo hauríeu de pressionar el vostre fill ni cridar si té por. Cal intentar distreure’l: explicar un conte de fades, posar-se un dibuix animat. Tots els pares han de saber calmar el seu propi nadó perquè el procediment no causi traumes psicològics.\nCal tenir en compte que les genives sagnaran. Per tant, val la pena considerar prèviament que es prepara un líquid antisèptic. Estireu un tampó, esterilitzeu-lo amb un antisèptic i poseu-lo al forat.\nSi la dent s’elimina ràpidament i sense traumatismes al forat, la sang s’aturarà en un termini de 10 a 15 minuts.\nEn cap cas, no us heu d'esbandir la boca després de retirar-lo si el forat sagna. Si es treu el coàgul, la sang transpirarà més fort.\nAlguns pares, pensant en com treure una dent de llet a casa, demanen al seu nadó que mastegi una nou, que mastegi una poma dura perquè es relaxi més.\nAquesta és una manera molt perillosa. En cas d’imprevist, no es poden eliminar els fragments de la casa; haurà d’anar al dentista. Els fragments poden ferir les genives i provocar un procés inflamatori. Fins i tot si tenim en compte que les arrels de les dents de llet a la geniva es troben superficialment, és impossible eliminar-les pel nostre compte.\nPerquè els pares no hagin d’endevinar si fa mal treure una dent de llet abans d’hora, quan no s’afluixi, cal tenir cura de la cavitat oral del nadó des de la primera infància.\nTan bon punt els pares senten la superfície afilada del primer incisiu, és necessari eliminar la placa que s’acumula al seu voltant.\nLes farmàcies modernes ofereixen una àmplia gamma de productes per a la primera cura de les dents:\nraspalls de dents petits;\npuntes dels dits de goma;\nEn lactants, s’ha d’eliminar la placa de llet després de cada alimentació.\nEls nens més grans han de comprar un raspall de dents tou i ensenyar al joc phorme, cuideu la cavitat oral vosaltres mateixos.\nA partir dels 2 anys, els nens ja haurien de dominar les cures i rentar-se les dents al matí i al vespre sense recordatori.\nCal tenir cura de la cavitat oral correctament:\nPrimer esbandiu la boca amb aigua tèbia, potser amb menta o camamilla.\nDesprés tanquen la boca i somriuen amb amplitud: les mandíbules estan tancades. El raspall s’enrotlla darrere de l’espai de les galtes i neteja els costats de les dents amb un moviment circular cap a les dents anteriors.\nS’obre la boca i es neteja la part frontal de les dents i després l’interior.\nAcabeu amb un segon esbandida bucal.\nNo cal que els nens adquireixin pasta de pasta nadó sense cap defecte; qualsevol ho farà.\nPerò val la pena preocupar-se per un pinzell petit per a nens amb truges suaus: les truges dures poden ferir membranes mucoses delicades si es manipulen de manera incòmoda.\nSi teniu cura de les dents de llet, no caldrà tractar-les, ni molt menys. I en el futur, els molars sans creixeran al seu lloc.\nPublicació anterior Arrel banyada\nPropera publicació Com mantenir la salut de les dones?


Horitzons (Gerard Quintana)\nGERARD QUINTANA Actualitzada el 08/10/2011 00:00\n260x366 "La utopia serveix per a això, per caminar", com diu Eduardo Galeano. "La utopia serveix per a això, per caminar", com diu Eduardo Galeano.\nS'HA ACABAT , ja som a l'altre costat del mirall. De sobte arriba aquell moment per al qual mai no estàs preparat. Ens posem a punt per a l'acció, però no ens entrenem per al repòs.\nLa festa després del darrer concert a Girona la fem en un espai del mateix pavelló de Fontajau. És una bona manera de no frenar a 200 per hora i poder reduir la velocitat al llarg de la nit, envoltats d'amics. La primera abraçada que m'ajuda a baixar a la terra em fon amb un vell company, el Toni, a qui feia anys que no veia. No ha deixat de tocar la guitarra des que viu a Sant Feliu de Guíxols. La seva passió ara mateix és l'estil manouche de Django Reinhardt. N'hi ha molts més. Amb ells vam forjar els somnis que a poc a poc s'han anat complint.\nFESTA DE LA RATAFIA Aquest cap de setmana un grup de gent de Santa Coloma de Farners han vingut al camerino de Fontajau i ens han portat un cartell de la festa al pavelló en què ens acomiadàvem i desfèiem el grup. És del 1988. Havíem enregistrat la maqueta uns mesos abans a Pals per tenir algun record d'aquells 2 anys de bogeria. El pavelló es va omplir de gent que s'havia après les cançons amb aquella cinta de casset i que les cantava amb nosaltres. Vam decidir que potser no era el moment de plegar. Al final vam seguir 13 anys més.\nRecordo els concursos de titius a Castanyet. Tot consistia a pujar a l'escenari, agafar el porró de ratafia i anar numerant titius sense deixar de fer rajar el porró i anar bevent. Qui deia més titius guanyava. El nostre campió era el Tiriti, el nostre conductor, amic i tècnic de guitarres. El vaig veure buidar dos porrons sencers de titius a la gola mentre la ratafia li regalimava per tot el cos i li omplia les vambes.\nL'ALBERT OM ja va venir a la primera nit al Palau Sant Jordi però ha volgut tornar el darrer dia a Girona. Ens abracem sense protocols. Al seu costat hi ha la Cristina Puig, l'Eloi Vila, la Xantal Llavina. Gairebé tota la taula d' El club , aquella experiència televisiva que vaig tenir la sort de compartir amb ells després de passar quatre anys col·laborant a L'hora del pati , el programa amb què l'Albert despertava els catalans des de RAC1. En total, vuit anys de vivències inesborrables. Allà a prop també hi ha la Núria Solé, la meva presentadora de telenotícies preferida i el somriure que ens dóna energia per afrontar la tarda cada dia, abans de deixar-nos amb la previsió del temps.\nMentre el DJ Marquet punxa L.A. woman , dels Doors, em trobo primer el germà del Ninyín. Després, el Tiriti. No li parlo dels titius, ni tan sols del Joan, tot i que és present en tot moment entre nosaltres. Eren la bomba junts. M'agradaria que fos a la costellada que farem a Montfullà el dia 26 de novembre amb tots els companys. Si l'allarguem una mica més podrem celebrar l'aniversari del Pek i el meu, l'endemà, el 27. El mateix dia que va néixer Jimi Hendrix i també Bruce Lee. Al Pek el veig més a prop de Hendrix que del be water . En qualsevol cas ell ho adaptaria a un be beer, my friend .\nCAN TRAVÉ Quan arribem a Sant Martí de Llémena ja són prop de les nou del matí, però Ca la Pilar encara està tancat i ens saltem l'esmorzar per anar al paller on ens han allotjat uns amics. Compartim llit amb el Xarim en aquest racó privilegiat i humil, visitat per alguns il·lustres poetes i cantautors en altres temps. És prou gran per a tots dos. Després de tres hores de son i de menjar carn a la brasa i una amanida anem amb el David i el Xarim a veure el Gay Mercader.\nEm pregunta on vaig amb la jaqueta posada. Li fa pensar en el Ray Davies, dels Kinks, però li dic que és la meva jaqueta de Corto Maltés. Un original d'Hugo Pratt presideix el seu lavabo. En realitat la porto per protegir el meu cos de la Nala. La gossa cada cop que em veu se'm llança al damunt per saludar-me i amb la jaqueta espero que no m'esgarrapi la pell. La tarda és tan genial com el rock'n'roll. Quan tornem al paller ja és mitjanit. El Paco i la Marta ja dormen, però el David ens va a buscar una guitarra i un ampli . No ens queden forces però el Xarim desgrana un blues que camina cap a un horitzó inabastable. Me'l miro mentre dorm al meu costat i immediatament es desperta i em pregunta: "Què dius?" No he dit res, només estic pensant que segur que hi arribarem.\nLA POR serveix per sortir corrent o per quedar-se a casa. Depèn dels caràcters. Quan Eduardo Galeano es pregunta per a què serveix perseguir un horitzó que s'allunya a cada passa que fem, la resposta és contundent. A la pregunta de per a què serveix la utopia, ell mateix respon: "La utopia serveix per a això, per caminar".


Vermut solidari al Serrallo a favor de la Fundació Estela | Notícies TGN - Notícies de Tarragona Diari Digital\nVermut solidari al Serrallo a favor de la Fundació Estela\nLa festa popular serà el dissabte a les 11 del matí al moll de Pescadors del Serrallo\nFeel Vermut organitza la seva festa més solidària a favor de la Fundació Estela, una entitat sense ànim de lucre adherida a la Xarxa de Santa Tecla que té com a objectiu la promoció personal del discapacitat psíquic i la millora de la seva integració social, destacant prioritàriament aquelles actuacions orientades a l’educació, la formació professional, la integració laboral i l’acolliment residencial.\nDissabte, al Serrallo (al costat de la Llotja de Pescadors), se serviran unes 1.500 degustacions de Vermut Yzaguirre al preu de 2€. A més, per completar-ho, es repartiran 800 bosses de patates xips Frit Ravich i marxandatge dels patrocinadors; també se serviran uns 300 plats de fideuà al preu de 4€. Els diners que es recaptin formaran part de la donació a aquesta fundació tarragonina.\nCom sempre, l’esperit de la festa és el de promoure el costum tarragoní de fer el vermut amb els amics i la família a les terrasses de la ciutat. La jornada estarà amenitzada per actuacions musicals i culturals que faran que la trobada s’allargui fins a la tarda.\nSerrallo, dissabte 2 juny\nD’11 a 15 hores, actuació musical a càrrec de DJ Rayo\nDe les 11,30 a 13 h, cercavila i actuació musical de les bandes Sons de la Cossetània i els gaiters gallecs San Xoán, de Paramos de Tui.\nDe 13 a 14 h, exhibició de salsa de l’Escola Salsa Buru.\nA les 13,30 h se serviran, al preu de 4 euros, 300 plats de fideuà.


saragatona: 333 (mitja pausa)\nnyam pere, quina gana m'has fet venir..!!! la verdura ha de ser tota verda, m'ha agradat aquest manament de la paella de verdures...\nel que no he entès són les dues tandes de carxofes, faci el favor d'explicar-se una mica, si li plau..\nSi la fas, ja em diràs, Hanna. Jo fa uns dies vaig fer el teu stofat xpress: mmmmm!\nRes, les dues tandes de carxofes són una repetició que ara mateix elimino. Vaig seguir amb massa entusisme el teu primer manament dels blocs, i ja veus...qui no repassa...\nM'apunto la recepta! L'únic que no hi posaré són xampinyons ni cap tipus de bolet (ho sento, però no m'agraden, ja sé que és un sacrilegi, però no he dit mai que sigui una santa, ans al contrari)\nPerò digues: per què no hi pot anar pebrot vermell o pastanaga, per exemple? (tinc curiositat)\ngràcies per la recepta, Pere, un dia d'aquests la faré igual. De fet, ja en faig alguna de semblant, i m'agrada que sigui amb arròs integral (remullat unes hores, sobretot!)\nNo sé, arare, si no poses bolets i no t'agrada, no em culpis (de totes maneres, part del secret són els alls: els primeres i els de la picada).\nAh, la qüestió dels vermells és una mena de misteri culinari de la meva verdulera. De fet, amb els ingredients que esmento s'aconsegueix una certa unitat de sabor que trenca segons quins aliments vermells.\nI jo, ramon, faré el teu bacallà, que em sembla molt més delicat -amb el bacallà trobo que no és fàcil aconseguir el punt just- que les meves verdures. L'arròs integral no m'acaba de fer el pes, però tot és tornar-ho a intentar.\nOn és el bacallà d'en Ramon?\nCom que no sé si en Ramon tornarà a pasar per aquí, a continuació et deixo on pots tobar el bacallà:\nTe bona pinta aquest arròs, ja veig en el poc temps que fa que passo per aquí que deus ser un excel•lent cuiner.\nPer cert m’encanta el perfum del alls tendres.\nDoncs torno a passar per aquí. Aquest vespre, l'Isma Prados a TV3 ha fet unes receptes de bacallà fàcils i de molt bona pinta. No sé com és, però m'agradaia fer tot el que veig.\nL'arròs integral, segons quin tampoc no m'agrada. El que tenen a la botiga ecològica (deu ser molt sa) no hi ha manera d'estovar-lo, sempre trobes pellofes per la boca. En canvi el que venen al Mercadona (potser no tan bo) té una textura molt agradable. Tot és qüestió d'anar provant diferents tipus. Ara que, per fer la paella, sempre utilitzo el de tota la vida, l'integral només l'uso a l'arròs amb verdures.\nAls del sud, jaka, ja ho saps, sempre ens ha agradat fer algun "ranxo". El perfum i el sabor, no?\nEls espais culinaris o gastronòmics seran la nostra perdició: durant un temps m'enregistrava alguns programes, però després vaig comprovar que no en tornava a mirar cap.\nEm tranquil·litzes amb això que dius sobre que a la paella paella fas servir l'arròs de tota la vida.\nPere, et deixo el meu comentari al meu blog.\nI hi afegeixo la meva recepta dedicant-te-la, i esperant que tu que també ets cuiner amb moltes estrelles, la provis de fer ...\nBon Sant Jordi 2006!


Notícies Cambra - 18/07/2012 Les quinze empreses participants al programa d�Eficiència Energètica de la Cambra podran aplicar mesures per estalviar de mitjana un 10% del consum\nLes quinze empreses que han participat al programa d’Eficiència Energètica per a Pimes de la Cambra, impulsat en el marc del projecte Regió Verda en què també participa el Consell Comarcal, ja tenen sobre la taula els resultats de la preauditoria energètica. Aquest document recull les dades obtingudes a partir de l’anàlisi dels consums energètics i les característiques de cada empresa, i proposa un seguit de recomanacions que permeten de mitjana un estalvi del 10% de la despesa energètica, tot i que en alguns àmbits com el de la il·luminació es poden arribar a aconseguir reduccions de la despesa de fins a un 80%.\nPer fer la preauditoria s’ha recollit informació de les empreses mitjançant un qüestionari energètic i les factures de consum, s’han baixat les lectures dels comptadors de la companyia elèctrica i s’han visitat les instal·lacions de l’empresa amb una càmera termogràfica i un luxòmetre per tal de mesurar els nivells d’escalfor i de llum dels diferents espais. Les quinze empreses analitzades tenen, conjuntament, una despesa de prop d’un milió d’euros l’any en concepte d’energia.\nLes recomanacions proposades s’han agrupat en sis àmbits: climatització, consum d’energia elèctrica, contractació, il·luminació, penalitzacions i procés. Entre les mesures hi ha des de la disminució de la potència contractada, que amb un cost 0 permet estalviar fins a un 68% de la despesa; canviar les campanes d’halogenurs metàl·lics per campanes LED, amb un estalvi del 72%; evitar l’entrada directa de radiació solar a les oficines i millorar-ne l’aïllament, mesura que permetria reduir fins a un 79% de la despesa; implantar mesures d’estalvi energètic en el transport per carretera (conducció eficient, adaptació dels vehicles, optimització de les rutes, etc.), amb un estalvi potencial mitjà del 12%; o bé la incorporació de carretilles elèctriques en substitució de les actuals de gasoil. En total, s’han detectat 83 possibilitats de millora en el cost energètic d’aquestes empreses que poden aplicar-se sense haver de fer una excessiva inversió.\nDes de la Cambra s’ha detectat una molt bona predisposició i col·laboració per part de les empreses participants, i hi ha la voluntat d’extendre el programa a d’altres empreses de la comarca, així com de fer seguiment de les que ja hi han participat. A la vegada, s’han detectat millores fetes per algunes empreses que podrien ser aplicables en d’altres.\nConveni amb l’Institut Català d’Energia\nAquest programa permetrà a la Cambra començar a oferir nous serveis adreçats a potenciar l’eficiència energètica per part de les empreses. En aquest sentit, el conveni signat recentment amb l’Institut Català d’Energia ja suposa un primer nivell d’assessorament que es preveu ampliar amb d’altres serveis com el de revisió de la potència contractada i càlcul del nivell de potència òptim o la gestió de la contractació energètica.\tCambra de Comer� de Manresa (Q0873002J) - Muralla del Carme 17-23 2� Planta (Edifici Can Jorba),


CFS Molins 99: de maig 2010\nMalgrat haver acabat la temporada, el CFS Molins99 no para. Aquest proper cap de setmana, participem activament en l'ESPORTÍSSIM i en la FIRABIRRA 2010.\n> ESPORTÍSSIM 2010:\n- Dijous 3 de juny: a partir de les 19:30, estarem al pavelló de La Sínia en l'Acte de reconeixement als molinencs i molinenques del món de l'esport que s'han destacat durant la darrera temporada.\n- Dissabte 5 de juny: a partir de les 9:00 del matí, a La Sínia, tindran lloc les competicions 4x4 de futbol sala entre els grups que s'hauran inscrit.\n> FIRABIRRA 2010:\n- Dies 4, 5 i 6 de juny: com l'any passat, estarem a la Plaça de la Llibertat, on tindrem un stand. Podreu venir a degustar cervesa nacional i internacional. Per ajudar al vostre club, veniu a fer unes cerveses !\nPublicat per CFS Molins 99 a 23:12 1 comentari:\nPublicat per CFS Molins 99 a 10:41 Cap comentari:\nEl BENJAMÍ "A" acaba la temporada esclafant el VIRSA per 10-2\n> BENJAMÍ "A": CFS Molins99 - VIRSA - 10-2\nDarrer partit de la temporada del Benjamí "A" amb un triomf molt clar davant el VIRSA. Els nostres han jugat molt bé, com sempre acostumen a fer-ho.\nGolejadors: Àlex Moreno (4), Saroj (2), Pau (1), Albert Pagès (1), Arnau (1) i Albert Alarcón (1).\nMoltes felicitats i a seguir jugant així de bé !\nPublicat per CFS Molins 99 a 23:44 Cap comentari:\n> JUVENIL Masculí: FS Olesa - CFS Molins99 - 2-5\nAquesta tarda a Olesa, el nostre Juvenil ha jugat un partit amistós i ha guanyat fàcilment per 2-5. El partit ha estat dominat des del principi i ha servit perquè l'Adrià Espanyol i l'Enric Moya vagin coneixent als seus nous companys juvenils.\nLa primera part ha acabat en 1-3.\nHan jugat: Robert, Gonza, Albert G., Enric (1 gol), Adrià E., Aniol, Sergio, Fran (1 gol), Ruben (1 gol), Albert F., David, Xavi (1 gol) i i Guillem (1 gol).\nPublicat per CFS Molins 99 a 20:39 Cap comentari:\nL'empat a 5 del Sant Andreu de la Barca a la seva pista, contra el Sant Just, fa que l'equip CADET del CFS Molins99 aconsegueixi el 3r lloc del Grup 3r de la 2a divisió.\n- Porters: Jordi Riera, Kevin i Carles.\n- Jugadors: Adrià Español, Adrià Casado, Christian, Arnau Molins, Marc, Manel, Isaac, Enric, Adrià Soto, Jordi Felip, Jordi Dolera, Pol, Edgar i Arnau Cabedo.\n- Entrenadors: Carles i Victor.\n- Delegat: Jaume.\nMOLTES FELICITATS EQUIP !!! Heu fet una gran temporada.\nPublicat per CFS Molins 99 a 18:18 Cap comentari:\nDerrota sense pal.liatius de l'Infantil "B" a Castellterçol per 9-1\n> INFANTIL "B": CF Castellterçol - CFS Molins99 - 9-1\nEl resultat ho diu tot, els nostres no han tingut cap opció a Castellterçol. Partit sense història contra un dels millors equips del grup. Els locals s'han adelantat 1-0 en el marcador en el primer minut. El Molins només arribava a la porteria contrària en xuts des de lluny. La primera part ha acabat amb un clar 6-0. En la represa, els nostres han donat la cara fins al minut 15. Han defensat millor i també han creat alguna jugada interessant per la banda esquerra. Tot i això, el Castellterçol ha marcat un parell de gols més, posant-se amb un 8-0 al marcador. Cap al final del partit, l'Arnau Muñoz ha fet el gol de l'honor pel Molins i just abans d'acabar el partit, els locals han marcat el definitiu 9-1.\nMalgrat la derrota, es nota el treball fet durant tota la temporada i de ben segur que els fruits arribaran a partir del proper mes de setembre, quan neixi la nova temporada.\nEl SÈNIOR tanca una irregular temporada amb un contundent 11-6 contra el FS SPE de Sant Boi.\n> SÈNIOR: CFS Molins99 - FS SPE - 11-6\nVictòria que ens assegura el quart lloc de la classificació. El partit ha començat una mica boig i als 7 segons l'equip contrari ja ha marcat el 0-1. Hem de recordar que al SPE només li valia la victòria per no baixar de categoria. Al minut 2, en Sergi ha fet l'empat a un i un minut més tard, en Ruben feia el 2-1. No portàvem ni 4 minuts de joc que en Sergi feia el 3-1. Tot semblava dominat, però el SPE es resistia a perdre el partit. En ple desconcert dels nostres, el contrari ha donat la volta al marcador i s'ha posat per davant amb un perillós 3-4. La gran sort pels nostres era que només portàvem 8 minuts de partit i encara quedava molt per poder remuntar. Al minut 11, en Jesús s'inventava un gran xut des de la dreta i feia l'empat a 4. Un minut més tard, en Paco ha marcat un gran gol des del còrner esquerra, era el 5-4. En Ruben ha fet el 6-4 des dels 10 metres, a dos minuts pel final de la 1a part i l'Àlex ha fet el gol de la tranquilitat (7-4) just abans del descans.\nA la segona part, els nostres han sortit molt concentrats i en un parell de minuts s'han posat amb un 9-4 per davant en el marcador, amb gols de l'Àlex i en Ruben. Els de Sant Boi pressionaven molt i així han pogut marcar un parell de gols, posant el 9-6 al marcador. Ja al final del partit, en Sergio i en Ruben posaven el definitiu 11-6 al marcador. En resum, podem dir que aquesta tarda a La Sínia s'ha vist un bon partit, on el públic ha pogut disfrutar dels molts gols marcats. Després d'una irregular 2a volta, potser els bons resultats han trigat una mica massa en arribar. La barreja de veterania i joventut ha fet que en aquests darrers partits l'equip tornés a mirar cap amunt.\nTots hi han posat moltes ganes i esforç i per això es mereixen el nostre reconeixement i felicitació.\nHan jugat: Victor G., Sergi (2 gols), Borja, Ruben (4 gols), Jorge, Jesús (1 gol), Paco (1 gol), Àlex (2 gols), Guillem, Sergio (1 gol), Aniol i Victor S.\nPublicat per CFS Molins 99 a 0:14 Cap comentari:\nEl CADET tanca la temporada amb una golejada (9-2) al Bellsport\n> CADET: CFS Molins99 - L'Hospitalet Bellsport - 9-2\nEspectacular victòria del nostre Cadet contra el 3r classificat. Amb aquesta victòria ens assegurem el quart lloc de la classificació i podria ser el 3r, si demà diumenge el Sant Andreu no guanya al Sant Just. Bon partit a casa per acabar la temporada. L'equip ha jugat molt seriosament i en tot moment ha demostrat ser molt superior al Bellsport, que ens va guanyar 5-0 a casa seva. Des del primer minut s'ha vist que els nostres anàven pel partit. Al minut 5, l'Adrià Espanyol fa una gran passada en diagonal a l'Arnau que davant la sortida del porter li aixeca la pilota per damunt i fa l'1-0. Tres minuts més tard, en Marc marca el 2-0 a passada de l'Enric. En ple festival del Molins, l'Isaac roba una pilota al mig de la pista i es planta sol davant del porter i marca el 3-0. En Marc fa el 4-0 al minut 13 de la 1a part. Al minut 21, l'Isaac marca el seu segon gol a passada de l'Arnau. Per tancar una fantàstica 1a part, l'Arnau marca el 6-0, a passada de l'Adrià Espanyol. Amb aquest clar marcador de 6-0 ha acabat una espectacular 1a part. La segona ha començat amb un gran gol d'en Cristian, al primer minut. El 8-0 l'ha fet l'Isaac després d'una gran jugada col.lectiva. Al minut 19, l'Adrià Espanyol fa el 9-0 a passada de l'Arnau. L'Hospitalet Bellsport ha marcat dos gols als 4 darrers minuts i ha maquillat una mica el resultat final de 9-2.\nA destacar també el gran partit dels porters, Kevin i Jordi.\nHan jugat: Kevin, Adrià E. (1 gol), Enric, Cris (1 gol), Arnau (2 gols), Isaac (3 gols), Marc (2 gols), Adrià C. i Jordi.\nAquesta gran victòria ha servit per despedir com es mereix al Carles Oller (més conegut com a Carles de Gelida) en el seu darrer partit oficial com a entrenador de l'equip Cadet. Des d'aquest bloc li volem desitjar un gran futur en el món del futbol sala i que sàpiga que, allà on vagi, sempre serà un dels nostres. Afortunadament, encara segueix essent entrenador nostre fins a finals del mes de juny i encara podrem gaudir unes quantes tardes més de la seva companyia. Carles, molta sort !!!\nPublicat per CFS Molins 99 a 23:45 Cap comentari:\n> ALEVÍ "B": CFS Molins99 - Finques Centelles - 9-3\nEn un gran partit, l'Aleví "B" s'ha desfet fàcilment del Centelles. Tot i que el primer gol l'han marcat els de Centelles, de seguida s'ha vist que els nostres s'emportarien el partit. La primera part ha acabat amb un 4-2 al marcador, però el resultat podia haver sigut més ampli. A la segona part el domini encara ha sigut més clar i al final s'ha arribat amnb un clar 9-3.\nEls gols els han marcat: Iker (3), Joan Pitarque (2), Ferran (1), Guillem (1), Gerard (1) i Joan Arrieta (1).\nPublicat per CFS Molins 99 a 23:35 Cap comentari:\nL'INFANTIL "A" perd 3-7 contra el Gimnàstic de Tarragona, que es proclama campió de lliga.\n> INFANTIL "A": CFS Molins99 - C.Nàstic de Tarragona - 3-7\nL'Infantil "A" perd a casa per 3-7 el darrer partit de la temporada contra el Gimnàstic de Tarragona, que es proclama campió de lliga. En Guillem ha fet dos gols i en Joel un.\nEl Gimnàstic ha quedat campió, però no ha sabut estar a l'alçada de les circumstàncies i ha deixat el vestuari fet un fàstic, una pena. Des d'aquest bloc no els podem felicitar.\nLes noies han guanyat 4-2 al Collbató, equip de Divisió d'Honor\n> Juvenil FEMENÍ: CFS Molins99 - FS Collbató - 4-2\nAquest matí a La Sínia, les noies del Juvenil han jugat un partit amistós contra el Collbató, equip de Divisió d'Honor, i han guanyat 4-2.\nEl Molins s'han avançat al marcador gràcies a un gol en pròpia porteria del Collbató. Però abans d'acabar la primera part, les forasteres han empatat a un, i a falta de pocs segons han remuntat, gràcies a un gol en pròpia porteria de les nostres.\nDesprés del descans, el Molins ha sortit més ficat en el partit i amb moltes ganes de millorar la imatge de la primera part. Així, la Gisela ha fet l'empat a dos. La Laura, de l'Infantil "B", ha avançat a les nostres, després d'una jugada per la banda, on la Jèssica ha xutat al pal i només calia posar el peu per marcar. El gol de la tranquil.litat (4-2) la fet la Ruth amb un xut des de fora de l'àrea.\nBon resultat del nostre femení que demostra el bon treball fet durant tota la temporada.\nHan jugat: Marta, Clara B., Clara C., Marina, Maye, Anabel, Jèssica, Gisela Flores (1), Laura (1) i Ruth (1)\nPublicat per CFS Molins 99 a 14:26 Cap comentari:\nAquest dissabte a La Sínia, darrer partit de la temporada pel Sènior, Cadet i Infantil "A"\nAquest dissabte a la tarda (18:45), l'equip SÈNIOR juga el seu darrer partit de la temporada contra el FS SPE de Sant Boi. Si guanya, s'assegura el quart lloc.\nEl CADET també juga el seu darrer partit a les 17:30 contra l'Hospitalet Bellsport. Si guanya s'assegura el 3r lloc de la classificació, sempre que el Sant Andreu no guanyi el seu partit.\nL'INFANTIL "A" jugarà el seu darrer partit (15:00) contra el líder, Gimnàstic de Tarragona, i lluitarà per ser 5è.\nEn els altres partits, l'INFANTIL "B" juga a Castellterçol (15:45), l'ALEVí "B" juga a casa contra el Finques Centelles (16:15) i el JUVENIL Femení juga un partit amistós, a casa, contra el Collbató a les 10:45.\nEl BENJAMÍ "A" empata 3-3 a Sant Andreu i es queda a les portes del Campionat\n> BENJAMÍ "A": FS Sant Andreu - CFS Molins99 - 3-3\nEmocionant partit el jugat aquest dissabte a Sant Andreu, on els dos primers classificats es jugaven el campionat.\nVint segons van sobrar per haver pogut ser Campions ! Faltaven 20 segons i erem Campions, però el destí va voler que no fos així. Els nois, abatuts després del partit, se'n van adonar que per poder lluitar per quedar primers s'ha de ser-hi i ells hi van ser fins el final.\nENHORABONA nois i a continuar així !\nEls gols els van marcar l'Arturo, l'Albert A. i en Ferran.\nPublicat per CFS Molins 99 a 23:01 Cap comentari:\nBon joc de l'Infantil "B", però derrota per 4-7 davant del Llívia.\n> INFANTIL "B": CFS Molins99 - Llívia FC - 4-7\nMalgrat la derrota, els nostres han fet un bon partit. Es nota que la feina dels entrenaments va donant resultats.\nEl partit ha començat amb el Llívia molt replegat i els nostres construint joc des del darrera. Fruit d'aquest joc, en una bona jugada col.lectiva, l'Arnau Muñoz ha tingut una molt bona oportunitat que ha anat de pal a pal, però que finalment ha sortit fora. Aleshores, en una jugada personal del seu millor jugador, el Llívia ha marcat el 0-1. El Molins ha seguit jugant igual i fruit de la insistència ha arribat l'empat a un (1-1), obra de l'Arnau Muñoz. El Llívia s'ha destacat per un gran joc a la contra basat en les seves individualitats i fruit d'això han marcat l'1-2. L'1-3 ha arribat en una jugada desgraciada, quan un mal bot de la pilota ha fet que aquesta s'introduís dins de la nostra porteria.\nLa segona part ha començat malament, ja que el Llívia ha marcat l'1-4. A partir d'aquí, el partit ha fet un tomb i el Molins ha començat a tocar i a jugar. En Bernat ha marcat el 2-4 després d'una passada en profunditat que no ha tocat ningú i que s'ha introduit dins de la porteria contrària. En una nova combinació per la banda esquerra, en Bernat ha marcat el 3-4. Després d'un bon contraatac conduït per l'Arnau Muñoz, en Bernat ha establert l'empat a 4 d'un fort cacau. A partir d'aquest moment ens han faltat serenitat i forces per mantenir el resultat i el contrari ens ha fet molt mal al contraatac, marcant-nos tres gols més que han suposat el definitiu 4-7. Malgrat tot l'equip ha donat una molt bona imatge.\nPublicat per CFS Molins 99 a 1:00 Cap comentari:\nDesprés de set jornades sense guanyar, el SÈNIOR torna a assaborir el gust d'una victòria: 1-4 a Sant Fruitós de Bages.\n> SÈNIOR: Pedrastoc S. Fruitós de B. - CFS Molins99 - 1-4\nDesprés de set jornades sense guanyar, l'equip Sènior guanya clarament a Sant Fruitós i es manté en la quarta posició. Avui tots ens hem tret un gran pes del damunt. Necessitàvem aquesta victòria com l'aire que respirem.\nNo han estat els millors, tampoc han fet cap gol, però els quatre juvenils (Sergio, Àlex, Guillem i Aniol) han estat els que han animat el partit. Han posat la guspira necessària per a tornar a encendre el foc de la victòria. Moltes felicitats a tots quatre.\nLa primera part ha estat molt avorrida, sense ritme, sense oportunitats, molt lenta, només s'ha animat cap al final quan ha sortit a la pista l'Àlex, que ha posat l'alegria necessària per crear alguna oportunitat de gol. L'únic gol del Sant Fruitós l'han marcat al minut 13, amb un llançament des dels 10 metres, després que el Molins fes la sisena falta.\nLa segona part ha començat de manera molt diferent a la primera i d'entrada ja s'ha vist que els nostres volien emportar-se la victòria. Si a la primera part només hem xutat dues vegades entre els tres pals, a la segona ho hem fet fins a 12 vegades. Al minut 6 ja havíem fet dos llançaments al pal (Ruben i Jorge). Al minut 7, l'àrbitre expulsava al nº2 del Sant Fruitós per doble amonestació. Jugant amb superioritat, en Sergi ha marcat l'empat a un (1-1) al minut 7. A partir d'aquí, el partit ha estat dominat completament pel Molins. Així ha arribat l'1-2, amb un gran xut d'en Paco, que ha tocat al travesser abans d'introduir-se dins de la porteria. Els darrers set minuts els hem jugat amb 5 faltes, però això no ha provocat cap problema als nostres, que han sabut controlar perfectament el partit. L'1-3 ha arribat al minut 17 i l'ha fet en Sergi després d'una magistral jugada amb l'Àlex i en Jorge. A 30 segons del final, en Jorge feia el definitiu 1-4 després d'una jugada per la banda dreta de l'atac.\nHan jugat: Victor Glez. (p), Sergi (2 gols), Jorge (1 gol), Ruben, Borja, Jesús, Paco (1 gol), Sergio, Guillem, Àlex, Aniol i Rafa (p).\nEl proper dissabte juguem el darrer partit de la temporada a La Sínia contra el cuer (FS SPE de Sant Boi), esperem aconseguir una victòria que ens mantingui en el quart lloc de la classificació.\nPublicat per CFS Molins 99 a 0:19 Cap comentari:\nULTIMA HORA: l'equip CADET del SAFA de Gavà es retira de la competició.\nL'equip CADET del Col.legi Sagrada Família de Gavà, que jugava al Grup 3r de la Segona Divisió s'ha retirat de la competició. Això obliga a suspendre el partit que el nostre equip CADET havia de jugar demà a les 13:00 a la seva pista.\nSegons ens han informat, el motiu de la retirada van ser uns desagradables i greus incidents ocorreguts en el darrer partit a la pista del Sant Just. Alguns jugadors del Safa no es van comportar correctament i el President del club ha decidit retirar l'equip de la competició. Degut als incidents, alguns jugadors han estat sancionats per varis partits.\nLa Federació ens posa el partit de demà com guanyat per 0-6.\nPublicat per CFS Molins 99 a 19:35 Cap comentari:\nAvui 10 de maig de 2010 celebrem el nostre 11è aniversari.\nEn aquest onzè aniversari, volem felicitar a tots els que ens ajuden cada dia a fer més gran el nostre club.\nMOLTES FELICITATS A TOTS i VISCA el MOLINS 99 !!!\nPublicat per CFS Molins 99 a 20:50 Cap comentari:\nSegons el darrer exemplar de la Casa de la Vila, el CFS Molins99 no existeix. No entenem res de res. Aleshores, qui deuen ser aquells nois i noies, amb samarreta blava i pantalons blancs, que cada 15 dies, de les 9 del matí fins les 10 del vespre, juguen a futbol sala al Poliesportiu de La Sínia ?. Potser es tracta d'un fenòmen paranormal ?. A més diuen que a la graderia hi caben 300 persones. Algú ens pot explicar com hi caben aquest nombre de persones ?. Això fa pensar que la persona que ha escrit l'article de la pàgina 17 de l'exemplar del mes de maig'10 no ha trepitjat mai el nou Poliesportiu de La Sínia o ens pren per beneits. En aquest article s'ignora totalment als més de 150 esportistes i monitors que cada setmana entrenen i juguen al Poliesportiu de La Sínia. Al mateix temps també s'ignora a tota la gran família que formem el CFS Molins 99. En definitiva, s'ignora al nostre club.\nSenyores i senyors de La Casa de la Vila: el CFS Molins 99, EXISTEIX, i per molts anys !!!\nPublicat per CFS Molins 99 a 0:25 Cap comentari:\nL'Infantil "A", l'Aleví "B" i el Benjamí "A" perden els seus partits.\n> INFANTIL "A": CFS Molins99 - AE Martorell "C" - 2-3\n> ALEVÍ "B": FS Sant Andreu - CFS Molins99 - 7-2\nGolejadors: Joan Arrieta i Miquel Flores.\n> BENJAMÍ "A": Virsa "A" - CFS Molins99 - 2-1\nPartit bastant dolent, amb moltes jugades de gol, però desaprofitades. L'únic gol el va fer l'Àlex Moreno.\nPublicat per CFS Molins 99 a 20:07 Cap comentari:\nEXHIBICIÓ de l'Aleví "A" que ha guanyat 19-1 al Lliçà d'Amunt\n> ALEVÍ "A": CFS Molins99 - FS Lliçà d'Amunt - 19-1\nFestival de gols aquesta tarda a La Sínia. Si no vaig errat, es tracta de la golejada més important del club, des de que juguem a La Sínia.\nEl partit ha començat amb 40 minuts de retard, però ha valgut la pena esperar. Hem sabut jugar el partit sense mirar la posició del rival, una vegada més, i hem jugat amb la màxima intensitat durant tot el partit. La primera part ha acabat amb un clar 7-1, però s'ha vist alguns errors del nostre equip. A la segona part hem sortit disposats a millorar i ens ha sortit tot rodó. Els gols venien de triangulacions molt ben fetes i no s'han destacat pràcticament individualitats. A més, i tal com va passar en el darrer partit a casa contra el FS Castellar, tots els jugadors de l'equip han marcat. Felicitats a tots pel gran esforç.\nGolejadors: Josep (1), Marcel (1), Pau (1), Bernat (2), Roger (2), Miquel (3), Oscar Q. (3) i Quim (6).\nEncara que "La Casa de la Vila" ens ignora, ja ho veieu, juguem a La Sínia i fem gols !!!\nSUBCAMPIONES !!! L'equip Femení aconsegueix el subcampionat a la Final de Fases.\nAquest matí, a l'Hospitalet, el nostre equip JUVENIL FEMENÍ ha aconseguit el segon lloc en la Final de Fases.\n> CFS Molins99 - AEE IES Pau Vila: 3-0\nEn la primera part hi ha hagut moltes ocasions, però la portera del Pau Vila ho aturava tot. El joc era vistós però sense concretar. Ens hem anat al descans amb empat a 0.\nAls pocs minuts de començar la segona part, la Ruth ha fet el seu primer gol culminant un contraatac. El Molins dominava i les ocasions que tenia el Pau Vila eren aturades per la Gisela Gil. D'un altre contraatac ha fet la Marina el 2-0, ha corregut tota la pista, ha regatejat una defensa i ha definit davant la sortida de la portera contrària. Amb el 2-0 el Molins estava més tranquil i així ha arribat el segon gol de la Ruth. Amb el 3-0, el CFS Molins 99 ha passat a la gran final.\n> Manuel Blancafort - CFS Molins99: 8-1\nPartit molt difícil contra un rival que a la lliga ja ens va guanyar a casa seva i vam empatar a La Sínia.\nPrimera part disputadíssima on el rival s'ha avançat 2-0, però la Clara Docon ha retallat distàncies fent el 2-1, d'un xut amb l'esquerra des de fora de l'àrea. A la segona part s'ha notat moltíssim l'esforç de la semifinal, tenint en compte que teníem només dos canvis, en els dos partits. Això ho ha aprofitat molt bé el Manuel Blancafort per fer un parcial de 6-0 i emportar-se la final per un contundent 8-1.\nNo ha pogut ser, però s'ha de felicitar a les noies pel seu gran esforç.\nPublicat per CFS Molins 99 a 19:31 Cap comentari:\nNi l'àrbitre ni les baixes impedeixen l'empat del SÈNIOR a Sant Andreu.\n> SÈNIOR: CFS Sant Andreu de la B. - CFS Molins99 - 7-7\nAquesta tarda, el nostre Sènior amb moltes baixes ha aconseguit un empat molt meritori a Sant Andreu de la Barca. Durant l'escalfament, en Sergi s'ha resentit d'una lesió i no ha pogut jugar. Tres jugadors del juvenil (Guillem, Sergio i Aniol) han completat la convocatòria. A més de jugar contra l'equip local, s'han trobat que també han hagut de lluitar contra el "parcial" arbitratge del col.legiat. El partit ha començat amb molta concentració i amb dues oportunitats clares de marcar, però ha estat el Sant Andreu que s'ha avançat en el marcador al minut 2 de partit (1-0). Tres minuts després, en Ruben ha marcat el seu primer gol (1-1) després d'una gran passada d'en Jorge, des de mitja pista. El 2-1 ha arribat de falta directa al miunut 7. Un minut més tard, l'equip local s'ha avançat fent el 3-1. Després d'un parell d'oportunitats del Molins, el Sant Andreu ha marcat en un contraatac el 4-1. Al minut 15, en Ruben feia el seu segon gol (4-2). Un minut més tard, el mateix Ruben ha fet el 4-3. En ple festival molinenc, en Jorge ha marcat l'empat a 4. Un minut més tard, l'àrbitre s'ha inventat una falta inexistent que ha provocat el 5-4, des dels 10 metres. Amb aquest marcador ha acabat l'elèctrica primera part.\nLa segona ha començat molt igualada i on les defenses guanyaven a les davanteres. No ha estat fins al minut 10 que el Sant Andreu ha mogut el marcador fent el 6-4. Els molinencs no s'han donat per vençuts i en Borja ha marcat el 6-5, després d'una gran jugada personal, on s'ha escapolit de tres contraris per acabar marcant davant la sortida del porter. El 7-5 ha arribat al minut 14. Faltant 3 minuts per acabar el partit, el Molins ha jugat de cinc i en Ruben ha fet el seu tercer gol (7-6), posant emoció al partit. Pels mèrits d'uns i altres no era just que el nostre Sènior perdés aquest partit. Per això, a falta de 50 segons ha arribat el definitiu empat a 7, obra del protagonista de la tarda, l'incombustible Ruben. En el poc temps que quedava, l'àrbitre ha fet de les seves i no assenyalat un parell de faltes clares al nostre favor que haguessin suposat dos llançaments directes des dels 10 metres.\nDe ben segur que, amb un arbitratge més neutral, el CFS Molins99 hauria guanyat el partit.\nHan jugat: Victor Sanmartín (p), Jesús, Jorge (1 gol), Ruben (5 gols), Borja (1 gol), Sergio, Guillem i Aniol. També han estat a la banqueta, sense jugar, en Josep i en Rafa.\nPublicat per CFS Molins 99 a 18:54 Cap comentari:\nEl CADET guanya 3-7 el seu amistós a Les Fonts de Terrassa.\n> CADET: St. Joan At. Terrassa - CFS Molins99 - 3-7\nClara victòria del Cadet aquest matí a Les Fonts de Terrassa. El partit ha servit per preparar els dos partits de lliga que queden per finalitzar la temporada.\nLa primera part ha acabat amb un 2-3 al marcador.\nHan jugat: Kevin (p), Adrià Espanyol, Cristian (1 gol), Enric (2 gols), Arnau Molins (2 gols), Marc (1 gol), Adrià Casado (1 gol), Arnau Cabedo i Jordi (p).\nPublicat per CFS Molins 99 a 18:39 Cap comentari:


Ajuntament d'Argentona / ArGENTonin@s / Gent gran / Notícies\nPublicat el 08.09.2021\nS'amplia el termini de preinscripció al taller de gimnàstica terapèutica fins al 16 de setembre\nEl 20 de setembre se celebrarà el sorteig d'assignació de places. Les classes començaran el dia 27 de setembre\nL'Ajuntament d'Argentona amplia fins al 16 de setembre el termini de preinscripció al taller de gimnàstica terapèutica per adults. La sol·licitud es pot presentar a través del formulari que trobareu al final de la notícia, o bé adreçant-vos a l'Ajuntament.\nAquests tallers permeten, a més de la realització d'una activitat física, una millora i manteniment de la capacitat funcional, augment de la capacitat cognitiva, un millor benestar emocional i una major interrelació personal i social. Aspectes tots ells que beneficien i promouen un estil de vida adequat , evitant l'aïllament, malalties emocionals i una millora de l'estat físic en general.\nDavant la importància que té la conservació de l'estat de salut en la persona, i per tal de donar resposta a aquesta necessitat , es promou des de l'Ajuntament d'Argentona aquesta acció per promoure un estils de vida saludable, el foment de l’ autonomia de la persona, l'augment de la participació en el medi social i comunitari.\nAquest curs està dirigit per una professional fisioterapeuta i es duran a terme els dimarts i els dijous, en diverses franges horàries entre les 8 del matí i la 1 del migdia, al pavelló poliesportiu. I al barri del Cros els dilluns i dijous de 17:30 a 18:30 hores. Els grups de gimnàstica seran reduïts i s'aplicaran les mesures de seguretat sanitària establertes.\nEl preu de la matrícula és de 20 euros i es podrà sol·licitar dispensa o bonificació.\nEl sorteig d'assignació provisional de plaça es farà el dia 20 de setembre. Una vegada es faci públic, caldrà confirmar la plaça fent el pagament de la matrícula. Les classes s'iniciaran el dia 27 d'aquest mes.\nPer a més informació podeu adreçar-vos a la regidoria d'Igualtat, Feminismes i LGTBI, a la segona planta de l'edifici de l'Ajuntament (c/ Gran, 59) o truca al 937974900.


Amics del Museu Geològic del Seminari de Barcelona: 2011\nEl front orogènic alpí està format per un reguitzell de grans serralades recents i encara enèrgiques, on es poden trobar els cims més alts del món. Entre les més importants hi ha, d’oest a est: l’Atlas (al nord d’Àfrica); la serralada Bètica, els Alps, els Carpats i els Balcans, a Europa; i ja a l’Àsia les muntanyes del Ponto, el Taurus, el Caucas, l’Elburz, Zagros, Pamir, Hidukush, Karakorum i Himalaia. Totes elles ostenten cotes màximes que van des dels 3.478m del Mulhacen, a Sierra Nevada, fins als 8.848m de l’Everest, la major alçada del món, a l’Himalaia, passant pels 4.167m del Jebel Toubkal a l’Atlas, els 4.810m del Mont Blanc als Alps, els 5.642m de l’Elbrus al Caucas, els 7.495m del Pic Comunisme al Pamir, els 8.126m del Nanga Parbat a l’Hindukush i els 8.611m del K2 (la segona cima del món) al Karakorum.\nQuan col·lideixen dues masses continentals, amb la conseqüent desaparició d’un mar, es produeix una Geosutura (o cicatriu) en la qual es poden trobar restes de l’antiga escorça oceànica subduïda: són les anomenades Ofiolites.\nAl fenomen de la formació de muntanyes se l’anomena Orogènesi, i a la darrera etapa de deformació a gran escala se l’anomena orogènia alpina, període durant el qual es van produir les principals deformacions. Aquesta orogènia va començar a finals del Cretaci (a l’extrem més occidental) i que es va anar traslladant cap a l’est en un moviment de tancament com el d’unes tisores.\nDurant l’orogènia alpina, a més de les serralades que constitueixen el front orogènic alpí, es van formar d’altres serralades com són els Pirineus, les Rocalloses (als Estats Units), els Andes (a Amèrica del Sud) i les muntanyes de l’extrem nord-est d’Àsia.\nMalgrat que hem utilitzat els Pirineus com exemple de serralada de plegament recent, per la seva proximitat, aquesta serralada no pertany al front orogènic alpí pròpiament dit ja que la conca on es van dipositar els seus sediments no estava oberta al mar de Tethys sinó al recent nascut oceà Atlàntic. Dels Pirineus i al seva evolució ja en parlarem… en una altra ocasió.\nJa hem dit que el supercontinent Pangea era molt inestable i entre finals del Paleozoic (Carbonífer superior i Permià) i inicis del Mesozoic (Triàsic) es va començar a fragmentar i donà com a resultat la formació d’una sèrie de conques aïllades on es dipositaven sediments de tipus continental detrític. Més tard aquestes fosses es van anar ampliant i interconnectant entre elles; per les falles més profundes va començar a fluir un magma de tipus àcid degut a l’emplaçament (a finals del Carbonífer) de grans batòlits de granits i granodiorites que van donar lloc a un vulcanisme dacitic i riolitic associat (veure l’article: Martinet, història i natura;).\nDurant el Triàsic la nostra regió mediterrània es caracteritzava per ser un conjunt de terres emergides, gairebé sense relleu, rodejat per un mar d’aigües somes i càlides on es dipositaven dolomies i calcàries, ja que es trobaven un xic per sobre del Tròpic de Càncer. A finals del Triàsic, però, es van separar definitivament Àfrica d'Amèrica del Nord; aquest trencament donarà lloc a l’actual oceà Atlàntic. La litosfera era tant prima que per les fractures comença a fluir un magma de tipus bàsic (basàltic) per la qual cosa es va formar nova escorça oceànica en la recent nascuda dorsal.\nAl mateix temps la placa africana es separa d’Euràsia tot eixamplant el mar de Tethys cap a l’oest, individualitzant-se així una colla de microplaques entre les que es troben la placa Ibèrica i la d’Alboran. La placa Índica també es separa d’Àfrica tot iniciant el seu llarg viatge cap al nord el qual finalitzà quan va col·lidir amb Euràsia, xoc que va donar com a resultat la formació de les serralades del Karakorum, Pamir, Hindukush i Himalaia: les majors serralades actuals.\nÉs durant aquesta època que es produeix la màxima dispersió dels continents, ja que Madagascar s’ha separat d’Àfrica i Austràlia comença el seu particular viatge que encara no ha finalitzat.\nDegut a l’acostament de la placa africana, una bona part de l’escorça oceànica del mar de Tethys va ser engolida a les fosses i quan aquesta va desaparèixer del tot, comencen els processos de col·lisió durant els quals es formen els primers encavalcaments importants. Tanmateix, mentre les petites masses continentals xoquen contra la placa Eurasiàtica per donar lloc al front orogènic alpí, al seu darrere es va formant nova escorça oceànica que serà l’embrió de l’actual Mediterrània.\nPublicat per Amics del Museu Geològic del Seminari de Barcelona a 7:44 1 comentari:


PSM-IV-ExM denuncia que el PP amaga un informe tècnic contrari a la polèmica escultura del rei Jaume II de Sineu - MÉS per Mallorca\nPSM-IV-ExM denuncia que el PP amaga un informe tècnic contrari a la polèmica escultura del rei Jaume II de (...)\nPSM-IV-ExM denuncia que el PP amaga un informe tècnic contrari a la polèmica escultura del rei Jaume II de Sineu\nJoan Font i Miquel Gelabert reclamen que es compleixin els tràmits i que es respectin els informes professionals\nEl grup de consellers del PSM-IniciativaVerds-Entesa ha denunciat que l’equip executiu del Consell de Mallorca, en mans del PP, ha amagat deliberadament un informe tècnic de Patrimoni que es pronuncia de manera clara i contundent a favor de la retirada de la polèmica escultura del rei Jaume II de la Plaça de l’Església de Sineu, en ple centre històric d’aquest municipi, declarat Conjunt Històric.\nEl portaveu dels nacionalistes i ecosocialistes del Consell, Joan Font, ha fet públic aquest informe, elaborat per tècnics de l’àrea de Patrimoni Històric, que conclou que “informa desfavorablement de la instal&\nmiddot;lació de l’escultura de Jaume II situada a la Plaça de l’Església, que es realitzà sense l’autorització pertinent, i s’insta a l’Ajuntament de Sineu a la seva retirada”. Els tècnics entenen que l’escultura “interfereix negativament en la conservació de l’estructura urbana i arquitectònica del nucli històric de Sineu, afectant també negativament en la conservació general de les característiques generals del seu ambient urbà, i que motivaren la declaració de Conjunt Històric”.\nFont ha explicat que aquest informe hauria d’haver estat aprovat a la darrera reunió de la ponència tècnica de Patrimoni Històric (prèvia a la reunió de la Comissió Insular d’Ordenació del Territori, Urbanisme i Patrimoni Històric, CIOTUPH). Però la directora insular de\nCultura i Patrimoni, Gari Duran (PP), el va retirar de l’ordre del dia de la reunió.\nExpedient per infracció a l’Ajuntament de Sineu\nJoan Font ha instat l’equip de govern del Consell a incloure aquest informe en la propera ponència tècnica de Patrimoni, per tal que la CIOTUPH s’hi pugui pronunciar. Així mateix, considera que ha quedat demostrat que l’Ajuntament va ubicar aquesta escultura sense la preceptiva autorització de la CIOTUPH, i ha instat la institució insular a obrir un expedient per aquesta infracció.\nPer la seva banda, el portaveu de Sineuers Independents, Miquel Gelabert, ha reclamat el compliment de la normativa: “volem que es respectin els informes tècnics; en temes de patrimoni la veu l’han de tenir els professionals tècnics, i no els polítics, perquè podrien desvirtuar la protecció del


VÍDEO Pena de mort – LA RESISTÈNCIA\nHome / Projects / VÍDEO Pena de mort\nLa brutalitat de la nostra espècie és tan gran que, per imposar les nostres creences o controlar un territori conquerit, executem els nostres iguals emparats únicament i exclusivament per la llei de l’odi i la brutalitat. No pot existir cap llei que empari la pena de mort.\nDos mesos abans de morir, el dictador Francisco Franco va ordenar l’execució dels militants del FRAP Xose Humberto Baena Alonso, José Luis Sánchez Bravo i Ramón García Sanz i també dels militants d’ETA Jon Paredes Manot, Txiki, i Ángel Otaegi Etxebarria. L’execució, el 27 de setembre de 1975. La mort del criminal Franco, el 20 de novembre de 1975. Cal recordar que Franco entrava a les esglésies «bajo palio», com una autoritat religiosa. Va ordenar l’execució de milers de persones i va nomenar l’actual rei emèrit, Joan Carles de Borbó, com al seu successor.\nIran segresta el periodista iranià exiliat a França Ruhollah Zam. La televisió iraniana diu que aquest líder dels disturbis va ser executat a la forca el dissabte 12 de desembre de 2020. Tenia 47 anys i denunciava un règim religiós i criminal. La brutalitat i la misèria humanes, aterrint en nom de l’aiatol·là Khomeini.\nL’expresident Donald Trump, que ha d’abandonar el Govern el gener de 2021, impulsa l’execució de cinc condemnats a mort. El dijous 10 de desembre de 2020 va ser executat Brandon Bernard, de 40 anys, i el divendres 11, Alfred Bourgeois. El fiscal de l’Administració Trump assegura que simplement compleix la llei. No diu, però, que trenca una tradició de 130 anys de no ordenar execucions durant la transició presidencial. Si es compleixen totes les execucions previstes, Trump serà el president que haurà ordenat executar més condemnats durant els darrers 100 anys: 13, des de juliol de 2020. És la venjança per la derrota electoral. Sí. També sap que el candidat demòcrata Biden vol abolir la pena de mort.\nLa brutalitat ideològica, religiosa, feixista o comunista converteix la nostra espècie en el ser més criminal de l’univers conegut. Europa no permet la pena de mort. És per aquets fet que l’Estat espanyol no l’aplica. Pensar que dels crims del franquisme se’n beneficien l’Església actual, la monarquia i tots els «Gobiernos de España», inclosos els feixistes de VOX i els Comuns de la Sra. Colau, provoca repugnància i molt dolor.\nPensar que els nostres fills i nets encara els administra l’herència d’un criminal fa que tots els déus i els seus fanàtics servidors continuïn odiant i creant, repeteixo, molt de dolor. Ho fan per plaer. La mort dels altres justifica la seva existència.


La Marató Fotogràfica València conclou amb el lliurament de premis en l'Espai Cultural La Rambleta\nLa Marató Fotogràfica València conclou amb el lliurament de premis en l’Espai Cultural La Rambleta\nLa Marató Fotogràfica València s’ha convertit en un atractiu més dins de les activitats paral·leles de la Marató València Trinidad Alfonso, organitzada per la SD Correcaminos i l’Ajuntament de València. El concurs paral·lel a la Marató va traure al carrer a tots els aficcionats de la carrera a peu i de la fotografia que van voler capturar les millors instantànies de la prova.\nL’Espai Cultural La Rambleta va acollir l’exposició i lliurament de premis de la Marató Fotogràfica València i va comptar amb les fotografies guanyadores, la selecció de les 30 finalistes i també les obres guanyadores de les últimes edicions de l’activitat. En l’acte es va fer lliurament dels respectius premis als guanyadors del concurs.\nAníbal Càceres, Víctor Pastor, Eduardo Finch i Santiago Gómez, com a vencedors del certamen de fotografia, van arreplegar els seus respectius premis de mans dels patrocinadors de l’activitat, que tampoc van voler faltar a la cita i gaudir de les vistes que ofereixen les imatges exposades. A més, els presents van poder gaudir d’un piscolavis en l’ambient lúdic i festiu d’aquest lliurament de premis.\nEntrada prèviaAnterior Volem que València torne a ser la teua meta… de la Marató 2016\nEntrada següentSegüent La Marató al col·le reconeix l’esforç dels escolars


'Valors a l'alça' reflexiona sobre els valors del món casteller - Valors\n‘Valors a l’alça’ reflexiona sobre els valors del món casteller\nJoan Salicrú| 07/10/2012 |Valors a l'alça, Valors ràdio|\nCoincidint amb el Concurs de Castells de Tarragona i en motiu de la redacció el passat mes de març del document Els valors socials del fet casteller realitzat per la Coordinadora de Colles Castelleres de Catalunya (CCCC), el primer Valors a l’alça emès aquest mes d’octubre s’ha dedicat als valors inherents al món dels castells.\nEl programa va girar a l’entorn d’aquest tema amb quatre apassionats d’aquesta tradició: Miquel Botella, vicepresident de la Coordinadora i membre dels Castellers de Sants; Xavier Capdevila, periodista expert en castells i exdirector del programa Quarts de nou; Lluís Mestres, membre dels Capgrossos de Mataró i Jordi Agut, membre dels Castellers de Sants. Amb tots ells vam comentar valors com l’amistat dins de la colla, l’esperit de competició, el goig de la festa, la humilitat i la resiliència. Valors universals que altres països com Xile o Xina han captat i han volgut adaptar a la seva realitat fundant colles autòctones.\nA més, l’associació Vivim del Cuentu, col·laboradora habitual del programa, va explicar una història sobre els primers pilars que van caminar, tradició molt viva a ciutats com Tarragona. I la musicòloga mataronina Maria Salicrú-Maltas va analitzar la utilitat de la melodia, coneguda com a “Toc de castells”, en l’aixecament d’un castell.\n←Gregorio Luri presenta els seus volums ‘Per una educació republicana’ i ‘El valor de l’esforç’\n→‘La democràcia nord-americana’, per Antoni Gutiérrez-Rubí